Maak jou eie vingerpoppies | Maroela Media
Hierdie vingerdiertjies is baie oulik en perfek om die jongspan mee besig te hou die vakansie. Volg hierdie stappe om die varkie te maak.
oorskietstukkies materiaal en vilt
Maak eers 'n kartonpatroon. Teken om jou vinger, maar las omtrent 1 cm aan, waarvan 0,5 cm vir die nate is. Knip dit uit die karton.
Vou 'n stukkie materiaal dubbel, met die regte kante teen mekaar. Trek die patroon daarop oor en knip dit uit. Vou elk van die twee stukkies se onderrand in en stik dit in. Sit die stukkies weer op mekaar met die regte kante teen mekaar en speld dit so vas.
Knip nou die varkie se ore en arms uit vilt. Skuif die viltdele tussen die twee lae materiaal in met hul onderrand gelyk met die materiaal se buiterand en stik om die lyfie met 'n 0,5 cm-naattoelating. Maak seker die dele word saam in die naat vasgestik. Dop die lyfie na die regte kant om.
Knip 'n materiaalsirkel vir die gesig, plak knopies vir die oë en snoet daarop vas en plak die gesig bo-aan die lyfie vas. Maak ook 'n uiltjie, olifant, beertjie en hasie deur met die gesiggies rond te speel.